( 336 ) 
signées par Marnix, m'avoient navré jusques au cuer ; mais la 
tierce signée par vous m'a remis sus dont je vous scauray gré 
tant que je vive; car vous m'avez rendu l'esprit dont je vous 
mercye de tout mon cuer. Et s’il eust pleu à Mengin les me faire 
tenir plustost ou après que je les ay eues, qu'il eust volu attendre 
la response de M.° Jehan de Paris et de moy, il eust mieulx faict 
et eust porté lesdits livres à Madame; mais il n’a oncques volu 
difiérer ung jour ne demy, combien que par deux hommes exprès 
que j'ay envoyez de Lyon, je l’ay cuidé retarder. Si n'est-ce pas 
bien fait à luy ; car Madame pourroit avoir prinse mal de ce que 
M.° Jehan de Paris et moy n'avons... ce nous n’en povons mais. 
Demain j'attends icy ledit M.° Jehan de Paris, M.° Henriet et 
M.° Jehan de Lorraine, pour besoigner aux pourtraictz de l’église 
comme s’escripz plus à plain à Madame. Et y a desja quinze jours 
que Je suis icy les attendant et sollicitant la matière. 
Monsieur, s’il vous plait, vous ferez mes excuses envers Ma- 
dame. Et me commanderez voz bons plaisirs pour les acomplir à 
l’aide de Dieu, auquel je prie vous donner bonne vie et longue. 
Escript en haste à Bourg, le jour de la nativité Nostre-Dame , en 
septembre, tandis que on sonnoit matines. 
Vostre très-humhle à tousjours serviteur, 
LEMAIRE. 
Je vous supplie estre humblement recommandé aux bonnes 
graces de monsieur le comte et de monsieur le gouverneur. 
Au dos on lit: À mon très-honnourg S.r, monsieur maïstre 
Loys Barangier, maistre des requêtes el premier secré- 
taire de Madame l'archiduchesse et contesse de Bour- 
goigne , en Flandres. 
